ওয়াজীহ্ রাজীব এর ‘ধবল তুষার হয়ে ঝরে পড়ে মৃত বালিহাঁস’ কবিতার বইটির ফ্লপে কবি আসাদ চেীধুরী লিখেছেন- ‘এতো জানা কথাই, সকলেই কবি নয়, কেউ কেউ কবি- জীবনানন্দ দাসের এই কথাটি যে মান্যতা পেয়েছে সে তো অকারণে নয়। ওয়াজীহ্ রাজীব, অবশ্যই কবি এবং কবিই। ‘ধবল তুষার হয়ে ঝরে পড়ে মৃত বালিহাঁস’- বই’র নামটি পড়েই বুকটা ধুক করে উঠেছিল। এই কবি, এতদিন কোথায় ছিলেন? দীর্ঘ প্রস্তুতি নিয়ে, তবেই তিনি লিখেছেন আমার অসীম মুগ্ধতা আমি কিছুতেই গোপন করতে পারছি না। শব্দের ওপর, বিষয় ও ছন্দের ওপর, প্রকরণের ওপর যথেষ্ট অধিকার থাকলেই, একজন সত্যিকার কবির পক্ষে এসব কবিতা লিখা সম্ভব। বাঙালি প্রকৃত কবিকে সনাক্ত করতে পারঙ্গম। আমি না-হয়, আগাম এই কবিকে, ওয়াজীহ্ রাজীবকে অভিনন্দন ও স্বাগত জানাই। তাঁর পরের বইটির জন্য উদগ্রীব হয়ে থাকলাম’।